ગોમતીપુરમાં શંકરપુરાની ચાલીમાં રહેતા વિવેક પરમારની પથ્થર વડે મોં છૂંદી કરાયેલી હત્યાના બનાવથી સમગ્ર વિસ્તારમાં અરેરાટી વ્યાપી છે. ઘર પાસે રમી રહેલો વિવેક શનિવારે રાતે ૮-૩૦ વાગ્યાથી ગુમ થયો હતો અને રવિવારે સવારે ખોખરાબ્રિજના છેડે આવેલા સલાટનગર પાસેની અવાવરું જગ્યામાંથી તેની લાશ મળી હતી. હજુ સુધી વિવેકની હત્યામાં પોલીસને કોઇ કડી મળી નથી. આ અંગે પોલીસે અપહરણ અને હત્યાનો ગુનો નોંધ્યો છે.